La secretària Tècnica de la Comissió relaciona els principals tràmits duts a terme des del darrer Ple de la setmana passada que va tenir lloc el dimarts dia 10 de gener de 2017.
Es comenten els requisits per a la tramitació de les tretze noves reclamacions que han estat presentades, així com els temes i elements més destacats que plantegen.
En concret han entrat les Reclamacions amb els números d'expedient 4/2017 al 16/2016.
Es demana que s'esmeni i aportin informació o documentació complementària les Reclamacions 7/2017 i 8/2017 i les Reclamacions 12/2017 i 15/2017, que corresponen a les mateixes persones reclamants.
S'analitzen els textos definitius de les Resolucions que finalitzen les Reclamacions 221/2016, 263/2016 i 264/2016, atès que s'ha detectat unes errades materials en els textos de les resolucions aprovades que no afecten la part dispositiva ni el sentit de la Resolució que han estat esmenats perquè puguin ser notificats novament a les parts, que ja han estat informades.
Proposta de resolució de finalització de la Reclamació 258/2016 per acord de mediació
La senyora Elisabet Samarra, ponent de la Proposta de resolució, exposa el supòsit que ha plantejat aquesta Reclamació que s'ha tramitat mitjançant acord de mediació, assolit en el marc de la sessió de mediació que va tenir lloc el dia 12 de desembre de 2016, amb la intervenció de la senyora Teresa Perelló, membre de la Comissió, com a persona mediadora.
Proposta de resolució d'inadmissió de la Reclamació 260/2016
El senyor Oriol Mir, ponent de la Proposta de resolució, relaciona els elements més destacats de la tramitació d'aquest procediment de reclamació que duen a la inadmissió de la reclamació atès que ha quedat acreditat durant la tramitació del procediment davant de la GAIP la interposició d'un recurs contenciós administratiu.
Proposta de resolució d'estimació de la Reclamació 275/2016
La ponent d'aquesta Proposta de resolució, la senyora Elisabet Samarra exposa el cas, que és coincident amb els que plantegen les dues propostes de resolució que són objecte dels dos punts de l'ordre del dia següents, la Reclamació 276/2016 i 277/2016.
S'analitzen de forma conjunta i s'acorda que es resolguin de forma acumulada, a proposta del senyor Oriol Mir, atès que presenten una identitat d'objecte i d'administració reclamada.
Proposta de resolució d'estimació de la Reclamacions 276/2016
Proposta de resolució d'estimació de la Reclamació 277/21016
Proposta de resolució de finalització de la Reclamació 336/2016 per estimació extemporània
La ponent de la Proposta de resolució, la senyora Elisabet Samarra, exposa el supòsit que ha plantejat aquesta reclamació que durant la tramitació del procediment davant la Comissió, s'ha resolt per part de l'Ajuntament de Pallejà, de manera que dóna lloc a la seva finalització per estimació extemporània per part de l'administració reclamada.
El senyor Oriol Mir formula algunes observacions de caràcter tècnic al text, que seran tingudes en compte per la ponent en l'elaboració del text definitiu de la resolució.
Proposta de resolució d'estimació de la Reclamació 387/2016
S'analitzen les Propostes de resolució corresponents a les Reclamacions que van del número 387/2016 a la 397/2016, elaborades pel ponent Manuel Ibarz.
Es debaten aspectes relatius a la resolució dels supòsits que plantegen i a la seva tramitació i queden pendents d'aprovació en una sessió posterior del Ple.
Proposta de resolució de finalització de la Reclamació 388/2016 per estimació extemporània
Proposta de resolució de finalització de la Reclamació 389/2016 per estimació extemporània
Proposta de resolució d'estimació de la Reclamació 390/2016
Proposta de resolució d'estimació de la Reclamació 391/2016
Proposta de resolució d'estimació de la Reclamació 392/2016
Proposta de resolució de finalització de la Reclamació 393/2016 per estimació extemporània
Proposta de resolució d'estimació de la Reclamació 394/2016
Proposta de resolució de finalització de la Reclamació 395/2016 per estimació extemporània
Proposta de resolució d'estimació de la Reclamació 396/2016
Proposta de resolució d'estimació parcial de la Reclamació 397/2016
Proposta de resolució de finalització de la Reclamació 402/2016 i 403/2016 per satisfacció extemporània (acumulades)
La ponent de la Proposta de resolució, la senyora Elisabet Samarra, relata els trets destacats de la tramitació d'aquests dos procediments que es resolen de forma acumulada i que han dut a la satisfacció de la petició de la persona reclamant durant la tramitació de la reclamació davant la Comissió per part de l'Ajuntament de Lleida, sense que hagi estat necessari celebrar una sessió de mediació malgrat havia estat sol·licitada inicialment, justament per aquesta satisfacció extemporània de la sol·licitud d'informació pública.
El senyor Oriol Mir formula algunes esmenes formals al text que seran incorporades per la ponent en l'elaboració del text definitiu de la resolució.
Proposta de resolució de finalització de la Reclamació 486/2016 per satisfacció extemporània
El ponent de la Proposta de resolució, el senyor Oriol Mir, exposa els elements rellevants de la tramitació d'aquest procediment de reclamació en el qual l'administració reclamada, l'Agència de Residus de Catalunya, ha lliurat la informació de forma extemporània a la persona reclamant que ha quedat satisfeta de la seva pretensió.
Proposta de resolució d'inadmissió de la Reclamació 492/2016
El ponent d'aquesta Proposta de resolució, el senyor Manuel Ibarz, exposa el supòsit que planteja aquesta reclamació que duu a la seva inadmissió per haver-se interposat un cop transcorregut el termini legalment previst.
El senyor Oriol Mir fa algunes observacions al text de la Proposta de resolució que el ponent incorporarà en l'elaboració del text final de la resolució.
Proposta de resolució de finalització de la Reclamació 493/2016 per desistiment
La ponent de la Proposta de resolució, la senyora Elisabet Samarra, exposa el supòsit que planteja aquesta reclamació que duu a la seva finalització per desistiment de la persona reclamada atès que no ha quedat acreditada l'existència d'una sol·licitud d'informació pública prèvia a la reclamació davant la Comissió.
El senyor Oriol Mir formula algunes observacions de caràcter tècnic al text de la Proposta de resolució que la ponent incorporarà en l'elaboració del text final de la resolució.
Proposta de resolució d'estimació de la Reclamació 494/2016
El ponent de la Proposta de resolució, el senyor Josep Mir, exposa el supòsit que ha plantejat aquesta Reclamació que duen a l'estimació del dret d'accés de la persona reclamada però que per a la satisfacció d'aquest requereix que l'administració reclamada, l'Organisme de Gestió Tributària de la Diputació de Barcelona, li lliuri la informació de la que disposa i alhora derivi la seva sol·licitud a les altres administracions que tenen en el seu poder part de la informació reclamada.
El senyor Oriol Mir i la senyora Elisabet Samarra formulen algunes observacions al text que seran tingudes en compte pel ponent en l'elaboració del text definitiu de la resolució.
Proposta de resolució d'inadmissió de la Reclamació 3/2017
El ponent de la Proposta de resolució, el senyor Josep Mir exposa el supòsit de fet que es produeix en aquest procediment que comporta la inadmissió de la reclamació atès que té per objecte una sol·licitud d'informació que queda fora de l'àmbit d'aplicació de la Llei 19/2014, del 29 de desembre, de transparència, accés a la informació pública i bon govern, talment ha esdevingut amb una Reclamació anterior plantejada per la mateixa persona reclamant, la Reclamació 485/2016 aprovada pel Ple de la setmana anterior.
Revisió del Manual de reclamació de la GAIP
El senyor Josep Mir exposa els apartats del Manual de reclamació de la GAIP que han estat objecte d'esmena.
La senyora Elisabet Samarra formula observacions addicionals per introduir nous elements en el text i es debat per part de tots els membres del Ple diferents elements de la tramitació del procediment de reclamació, així com del procediment de mediació.
Es formulen consideracions relatives als requisits per a tramitar les reclamacions, el compliment dels requisits formals i de fons de conformitat amb la normativa aplicable, les principals afectacions que es desprenen de la nova normativa de procediment administratiu i es valora convenient fer una relectura del text del Manual un cop implantat el Tramitador Genèric, la nova eina de gestió i tramitació electrònica del procediment de reclamació davant la Comissió que s'implanta a partir de la setmana vinent.
La presidenta de la Comissió informa a la resta dels membres del Ple que ha estat acordada novament pel Tribunal Superior de Justícia la suspensió de la Resolució de la Comissió sobre la Reclamació 19/2016 arran de la interposició d'un recurs de reposició contra la Interlocutòria que va resoldre l'aixecament de la mesura cautelaríssima de suspensió que havia estat anteriorment acordada pel mateix Tribunal.
Es debaten, per part de tots els membres de la Comissió, elements del recurs contenciós administratiu interposat contra la Resolució de la Comissió i les principals actuacions a dur a terme, de cara a coordinar amb l'Assessoria Jurídica del Departament i el Gabinet Jurídic les accions davant el Tribunal.
Es comenta també per part de la secretària Tècnica que està convocada una sessió de treball interna a fi de conèixer la nova eina que s'implanta per a la tramitació i gestió de les reclamacions davant la GAIP, el Tramitador Genèric de la Generalitat de Catalunya, que tindrà lloc el dia 19 de gener a les 10 hores i que s'impartirà per part dels membres del Servei d'Organització i Règim Interior del Departament que han dut a terme la implantació d'aquesta tramitació electrònic.